ddrg/super_eurlex huggingface dataset:
Oficialusis leidinys L 052 , 23/02/1984 p. 0026 - 0026

specialusis leidimas ispanų kalba: skyrius 03 tomas 29 p. 0312

specialusis leidimas portugalų kalba skyrius 03 tomas 29 p. 0312

specialusis leidimas suomių kalba: skyrius 3 tomas 17 p. 0081

specialusis leidimas švedų kalba: skyrius 3 tomas 17 p. 0081



Komisijos reglamentas (EEB) Nr. 447/84 1984 m. vasario 22 d. dvidešimt pirmą kartą iš dalies keičiantis Reglamentą (EEB) Nr. 2730/81, nustatantį importuojančių šalių, kurios nėra narės, agentūrų, turinčių teisę pieno ir pieno produktų sektoriuje skelbti konkursus, sąrašą EUROPOS BENDRIJŲ KOMISIJA, atsižvelgdama į Europos ekonominės bendrijos steigimo sutartį, atsižvelgdama į 1968 m. birželio 27 d. Tarybos reglamentą (EEB) Nr. 804/68 dėl bendro pieno ir pieno produktų rinkos organizavimo [1] su paskutiniais pakeitimais, padarytais Reglamentu (EEB) Nr. 1600/83 [2], ypač į jo 13 straipsnio 3 dalį ir 17 straipsnio 4 dalį, kadangi Komisijos reglamente (EEB) Nr. 2730/81 [3] su paskutiniais pakeitimais, padarytais Reglamentu (EEB) Nr. 3388/83 [4], yra nustatytas Bendrijai nepriklausančių importuojančių šalių agentūrų, kurioms suteikta teisė pieno ir pieno produktų sektoriuje skelbti konkursus, sąrašas; kadangi, atsižvelgiant į naujausią Komisijos turimą informaciją apie atitinkamų importuojančių šalių prekybos praktiką ir šių agentūrų oficialų statusą, šį reglamentą reikėtų iš dalies pakeisti; kadangi šiame reglamente numatytos priemonės atitinka Pieno ir pieno produktų vadybos komiteto nuomonę, PRIĖMĖ ŠĮ REGLAMENTĄ: 1 straipsnis Šiuo dokumentu Reglamento (EEB) Nr. 2730/81 priedas iš dalies pakeičiamas taip: Konkursą skelbiančių organizacijų sąrašas turėtų būti papildytas šiomis organizacijomis, kurios įrašomos pagal importuojančią valstybę abėcėlės tvarka: Importuojanti šalis | Konkursą skelbianti organizacija | Sent Vinsentas | Diamond Diary Co. Ltd, PO box 695, St. Vincent | Zambija | The Diary Produce Board, Kwacha House, PO box 124, Lusaka | 2 straipsnis Šis reglamentas įsigalioja trečią dieną po jo paskelbimo Europos Bendrijų oficialiajame leidinyje. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 1984 m. vasario 22 d. Komisijos vardu Poul Dalsager Komisijos narys [1] OL L 148, 1968 6 28, p. 13. [2] OL L 163, 1983 6 22, p. 56. [3] OL L 272, 1981 9 26, p. 25. [4] OL L 336, 1983 12 1, p. 52. --------------------------------------------------
Oficialusis leidinys L 094 , 04/04/1984 p. 0007 - 0007

specialusis leidimas ispanų kalba: skyrius 03 tomas 30 p. 0085

specialusis leidimas portugalų kalba skyrius 03 tomas 30 p. 0085

specialusis leidimas suomių kalba: skyrius 3 tomas 17 p. 0104

specialusis leidimas švedų kalba: skyrius 3 tomas 17 p. 0104



Komisijos reglamentas (EEB) Nr. 907/84 1984 m. balandžio 3 d. dvidešimt antrą kartą iš dalies keičiantis Reglamentą (EEB) Nr. 2730/81, nustatantį importuojančių šalių, kurios nėra narės, agentūrų, turinčių teisę pieno ir pieno produktų sektoriuje skelbti konkursus, sąrašą EUROPOS BENDRIJŲ KOMISIJA, atsižvelgdama į Europos ekonominės bendrijos steigimo sutartį, atsižvelgdama į 1968 m. birželio 27 d. Tarybos reglamentą (EEB) Nr. 804/68 dėl bendro pieno ir pieno produktų rinkos organizavimo [1] su paskutiniais pakeitimais, padarytais Reglamentu (EEB) Nr. 856/84 [2], ypač į jo 13 straipsnio 3 dalį ir 17 straipsnio 4 dalį, kadangi Komisijos reglamente (EEB) Nr. 2730/81 [3] su paskutiniais pakeitimais, padarytais Reglamentu (EEB) Nr. 447/84 [4], yra nustatytas Bendrijai nepriklausančių importuojančių šalių agentūrų, kurioms suteikta teisė pieno ir pieno produktų sektoriuje skelbti konkursus, sąrašas; kadangi, atsižvelgiant į naujausią Komisijos turimą informaciją apie atitinkamų importuojančių šalių prekybos praktiką ir šių agentūrų oficialų statusą, šį reglamentą reikėtų iš dalies pakeisti; kadangi šiame reglamente numatytos priemonės atitinka Pieno ir pieno produktų vadybos komiteto nuomonę, PRIĖMĖ ŠĮ REGLAMENTĄ: 1 straipsnis Reglamento (EEB) Nr. 2730/81 priede pateiktas konkursą skelbiančių organizacijų sąrašas turėtų būti papildytas šiomis organizacijomis, kurios įrašomos pagal importuojančią valstybę abėcėlės tvarka: Importuojanti šalis | Konkursą skelbianti organizacija | Sirija | The Syrian Saudi Company for Industrial and Agricultural Investments, PO box 3827, Damascus. | 2 straipsnis Šis reglamentas įsigalioja trečią dieną po jo paskelbimo Europos Bendrijų oficialiajame leidinyje. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 1984 m. balandžio 3 d. Komisijos vardu Poul Dalsager Komisijos narys [1] OL L 148, 1968 6 28, p. 13. [2] OL L 90, 1984 4 1, p. 10. [3] OL L 272, 1981 9 26, p. 25. [4] OL L 52, 1984 2 23, p. 26. --------------------------------------------------
Oficialusis leidinys L 126 , 12/05/1984 p. 0001 - 0002

specialusis leidimas suomių kalba: skyrius 11 tomas 11 p. 0114

specialusis leidimas ispanų kalba: skyrius 02 tomas 10 p. 0228

specialusis leidimas švedų kalba: skyrius 11 tomas 11 p. 0114

specialusis leidimas portugalų kalba skyrius 02 tomas 10 p. 0228



Tarybos reglamentas (EEB) Nr. 1262/84 1984 m. balandžio 10 d. dėl Tarptautinės prekių pasienio kontrolės derinimo konvencijos sudarymo EUROPOS BENDRIJŲ TARYBA, atsižvelgdama į Europos ekonominės bendrijos steigimo sutartį, atsižvelgdama į Komisijos rekomendaciją, atsižvelgdama į Europos Parlamento nuomonę [1], atsižvelgdama į Ekonomikos ir socialinių reikalų komiteto nuomonę [2], kadangi Tarptautinėje prekių pasienio kontrolės derinimo konvencijoje, kuri sudaryta 1982 m. spalio 21 d. Ženevoje, pateikiamos nuostatos, skirtos pagerinti tarptautinį prekių judėjimą, prisidėti prie laipsniško kliūčių prekybai pašalinimo ir skatinti pasaulio prekybos plėtrą, tuo būdu pasiekiant tikslus, atitinkančius Europos ekonominės bendrijos prekybos politikos tikslus; kadangi konvencija leidžia Bendrijai, inter alia, taikyti savo teisės aktus jos vidaus pasienio punktuose atliekamiems patikrinimams ir sprendžiant jos kompetencijai priklausančius klausimus, savo vardu naudotis teisėmis ir vykdyti įsipareigojimus, kuriuos minėta Konvencija suteikia jos valstybėms narėms, kurios yra Konvencijos Susitariančiosios Šalys; kadangi dėl to Tarptautinė prekių pasienio kontrolės derinimo konvencija turėtų būti patvirtinta Bendrijos vardu, PRIĖMĖ ŠĮ REGLAMENTĄ: 1 straipsnis Europos ekonominės bendrijos vardu patvirtinama Tarptautinė prekių pasienio kontrolės derinimo konvencija. Bendrija Konvenciją taiko kontrolei, atliekamai jos išorės pasienio punktuose, pagal Konvencijos 15 straipsnį. Konvencijos tekstas pridedamas prie šio reglamento. 2 straipsnis Tarybos pirmininkas įgaliojamas pagal Konvencijos 16 straipsnio 3 dalies a punktą Bendrijos vardu deponuoti ratifikavimo dokumentą [3]. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 1984 m. balandžio 10 d. Tarybos vardu Pirmininkas C. Cheysson [1] OL C 46, 1984 2 20, p. 113. [2] OL C 35, 1984 2 9, p. 3. [3] Konvencijos įsigaliojimo datą Tarybos Generalinis sekretoriatas paskelbs Europos Bendrijų oficialiajame leidinyje. --------------------------------------------------
Oficialusis leidinys L 328 , 15/12/1984 p. 0008 - 0008

specialusis leidimas suomių kalba: skyrius 2 tomas 4 p. 0046

specialusis leidimas ispanų kalba: skyrius 02 tomas 13 p. 0004

specialusis leidimas švedų kalba: skyrius 2 tomas 4 p. 0046

specialusis leidimas portugalų kalba skyrius 02 tomas 13 p. 0004



Komisijos reglamentas (EEB) Nr. 3516/84 1984 m. gruodžio 13 d. dėl prekių klasifikavimo Bendrojo muitų tarifo 08.12 C subpozicijoje EUROPOS BENDRIJŲ KOMISIJA, atsižvelgdama į Europos ekonominės bendrijos steigimo sutartį, atsižvelgdama į 1969 m. sausio 16 d. Tarybos reglamentą (EEB) Nr. 97/69 dėl priemonių, kurių reikia imtis, kad vienodai būtų taikoma Bendrojo muitų tarifo nomenklatūrą [1], su paskutiniais pakeitimais, padarytais Reglamentu (EEB) Nr. 2055/84 [2], ypač į jo 3 straipsnį, kadangi, siekiant užtikrinti vienodą Bendrojo muitų tarifo nomenklatūros taikymą, reikia imtis priemonių dėl džiovintų slyvų be kauliukų, paruoštų valgyti, kuriose yra ne daugiau kaip 35 % drėgmės ir į kurias įdėta sorbo rūgšties, klasifikavimo; kadangi Bendrojo muitų tarifo, pridėto prie Tarybos reglamento (EEB) Nr. 950/68 [3] su paskutiniais pakeitimais, padarytais Reglamentu (EEB) Nr. 3400/84 [4], 08.12 pozicija visų pirma skirta džiovintiems vaisiams, išskyrus klasifikuojamus 08.01–08.05 pozicijose imtinai; kadangi minėtieji produktai turi 08.12 pozicijoje klasifikuojamų prekių savybių ir todėl turi būti klasifikuojami toje pozicijoje; kadangi labiausiai tinka šios pozicijos 08.12 C subpozicija; kadangi šiame reglamente numatytos priemonės atitinka Bendrojo muitų tarifo nomenklatūros komiteto nuomonę, PRIĖMĖ ŠĮ REGLAMENTĄ: 1 straipsnis Džiovintos slyvos be kauliukų, paruoštos valgyti, kuriose yra ne daugiau kaip 35 % drėgmės ir į kurias įdėta sorbo rūgšties, klasifikuojamos Bendrojo muitų tarifo subpozicijoje: 08.12 Džiovinti vaisiai, išskyrus klasifikuojamus 08.01, 08.02, 08.03, 08.04 arba 08.05 pozicijose: C. Slyvos. 2 straipsnis Šis reglamentas įsigalioja dvidešimt pirmą dieną po jo paskelbimo Europos Bendrijų oficialiajame leidinyje. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 1984 m. gruodžio 13 d. Komisijos vardu Karl-Heinz Narjes Komisijos narys [1] OL L 14, 1969 1 21, p. 1. [2] OL L 191, 1984 7 19, p. 1. [3] OL L 172, 1968 7 22, p. 1. [4] OL L 320, 1984 12 10, p. 1. --------------------------------------------------
Oficialusis leidinys L 356 , 31/12/1985 p. 0064 - 0064

specialusis leidimas suomių kalba: skyrius 3 tomas 20 p. 0021

specialusis leidimas ispanų kalba: skyrius 03 tomas 39 p. 0215

specialusis leidimas švedų kalba: skyrius 3 tomas 20 p. 0021

specialusis leidimas portugalų kalba skyrius 03 tomas 39 p. 0215



Komisijos Reglamentas (EEB) Nr. 3759/85 1985 m. gruodžio 23 d. iš dalies keičiantis tam tikrus reglamentus kiaušinių ir paukštienos sektoriuose ryšium su Ispanijos ir Portugalijos įstojimu EUROPOS BENDRIJŲ KOMISIJA, atsižvelgdama į Europos ekonominės bendrijos steigimo sutartį, kadangi pagal Stojimo akto 396 straipsnį turėtų būtų suderinti šie kiaušinių ir paukštienos sektoriams skirti reglamentai: - Komisijos reglamentas (EEB) Nr. 95/69 [1] su paskutiniais pakeitimais, padarytais Reglamentu (EEB) Nr. 1943/85 [2], - Komisijos reglamentas (EEB) Nr. 1868/77 [3] su pakeitimais, padarytais Graikijos Stojimo aktu, kadangi, vadovaudamosi Stojimo sutarties 2 straipsnio 3 dalimi, Bendrijos institucijos gali prieš stodamos patvirtinti Akto 396 straipsnyje minimas priemones, PRIĖMĖ ŠĮ REGLAMENTĄ: 1 straipsnis 1. Reglamentas (EEB) Nr. 95/69 iš dalies keičiamas taip: - 2 straipsnio 2 dalis papildoma taip: Ispanijai: | 11 | Portugalijai: | 12 | - 11 straipsnio 2 dalis papildoma taip: a punkte: | "huevos de gallinas camparasovos de campo-sistema extensivo" | b punkte: | "huevos de gallinas camperasovos de campo — sistema intensivo", | c punkte: | "huevos de gallinas criadas en el suéloovos de cama", | d punkte: | "huevos de gallinas criadas en bateriaovos de capoeira". | - 11 straipsnio 7 dalis papildoma taip: "huevos de gallinas camperas — sistema extensivo" "huevos de gallinas camperas", "huevos de gallinas criadas en el suelo", "huevos de gallinas criadas en batería". "ovos do campo", "ovos do campo — sistema intensivo", "ovos de cama", "ovos de capoeira". 2. Komisijos reglamento (EEB) Nr. 1868/77 1 straipsnis papildomas taip: "—ESP | Ispanijai, | —PORT | Portugalijai." | 3. Komisijos reglamento (EEB) Nr. 1868/77 II priedo 1 išnaša papildoma taip: —Ispanija: | vienuolika provincijų, | —Portugalija: | tik vienas regionas. | 4. Reglamentas (EEB) Nr. 2785/80 [4] iš dalies keičiamas taip: - 2 straipsnio 1 dalis papildoma taip: "CONTENIDO EN AGUA SUPERIOR AL LÍMITE CEE", "CONTEUDO EM AGUA SUPERIOR AO LIMITE CEE". - 3 straipsnis papildomas taip: "CONTIENE UNA SOLUCIÓN DE POLIFOSFATO", "CONTÉM UMA SOLUÇÃO DE POLIFOSFATO". 2 straipsnis Šis reglamentas įsigalioja 1986 m. kovo 1 d., jeigu bus įsigaliojusi Stojimo sutartis. Pakeitimai portugalų kalba netaikomi iki Stojimo akto 260 straipsnyje nurodyto pirmojo etapo pabaigos. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 1985 m. gruodžio 23 d. Komisijos vardu Frans Andriessen Pirmininko pavaduotojas [1] OL L 13, 1969 1 18, p. 13. [2] OL L 181, 1985 7 13, p. 34. [3] OL L 209, 1977 8 17, p. 1. [4] OL L 288, 1980 10 31, p. 13. --------------------------------------------------
Oficialusis leidinys L 029 , 01/02/1985 p. 0018 - 0018

specialusis leidimas suomių kalba: skyrius 4 tomas 2 p. 0028

specialusis leidimas ispanų kalba: skyrius 04 tomas 3 p. 0113

specialusis leidimas švedų kalba: skyrius 4 tomas 2 p. 0028

specialusis leidimas portugalų kalba skyrius 04 tomas 3 p. 0113



Tarybos Reglamentas (EEB) Nr. 225/85 1985 m. sausio 29 d. nustatantis tam tikras konkrečias priemones dėl specialaus Grenlandijai taikytino žuvininkystės susitarimo EUROPOS BENDRIJŲ TARYBA, atsižvelgdama į Europos ekonominės bendrijos steigimo sutartį, ypač į jos 43 straipsnį, ir į Protokolo dėl specialių susitarimų dėl Grenlandijos 1 straipsnio 2 dalį, atsižvelgdama į Komisijos pasiūlymą, atsižvelgdama į Europos Parlamento nuomonę [1], kadangi pagal Sutartį, dėl Grenlandijos iš dalies pakeičiančią Europos Bendrijų steigimo sutartis, Grenlandijai taikomi Sutarties ketvirtojoje dalyje nustatyti asociacijos su užjūrio šalimis ir teritorijomis susitarimai; kadangi Protokolo dėl specialių susitarimų dėl Grenlandijos 1 straipsnis žuvininkystės produktų importo iš Grenlandijos režimą sieja su galimybėmis patekti į Grenlandijos žvejybos vandenis, suteiktomis Bendrijai pagal Reglamentu (EEB) Nr. 223/85 [2] patvirtintą Žuvininkystės susitarimą tarp Europos ekonominės bendrijos ir Danijos Vyriausybės bei Grenlandijos vietinės Vyriausybės; kadangi Žuvininkystės susitarime ir jo 2 straipsnio 1 dalyje nurodytuose protokoluose yra numatyta suderinti Šalių įsipareigojimus ir sustabdyti šį Susitarimą; kadangi dėl to turėtų būti nustatyta atitinkama tvarka šiam nuostatų rinkiniui įgyvendinti, PRIĖMĖ ŠĮ REGLAMENTĄ: 1 straipsnis Sprendimai dėl to, kas išvardyta toliau, yra priimami 2 straipsnyje nustatyta tvarka: a) Bendrijos įsipareigojimų pagal Žuvininkystės susitarimo 2 straipsnio 1 dalyje nurodytus protokolus suderinimas; b) Žuvininkystės susitarimo sustabdymas, kaip numatyta jo 10 straipsnyje; c) atitinkamos priemonės, taikomos Grenlandijos kilmės žuvininkystės produktų importo režimui, tokio sustabdymo atveju. 2 straipsnis 1. 1 straipsnyje nurodytais atvejais Komisija, veikdama valstybės narės prašymu ar savo iniciatyva, sprendžia dėl reikiamų priemonių, apie kurias pranešama valstybėms narėms ir kurios yra nedelsiant taikomos. Kiekviena valstybė narė tokią Komisijos priemonę gali perduoti svarstyti Tarybai. Taryba kvalifikuota balsų dauguma tokią priemonę gali iš dalies pakeisti arba panaikinti. 2. Priemonės panaikinamos šio straipsnio 1 dalyje nustatyta tvarka, kai tik Žuvininkystės susitarime numatytomis konsultacijomis pavyksta atkurti pusiausvyrą. 3 straipsnis Šis reglamentas įsigalioja tą dieną, kai įsigalioja Sutartis, dėl Grenlandijos iš dalies pakeičianti Europos Bendrijų steigimo sutartis. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 1985 m. sausio 29 d. Tarybos vardu Pirmininkas G. Andreotti [1] OL C 172, 1984 7 2, p. 83. [2] OL L 29, 1985 2 1, p. 8. --------------------------------------------------
Oficialusis leidinys L 108 , 25/04/1986 p. 0001 - 0001

specialusis leidimas suomių kalba: skyrius 11 tomas 11 p. 0253

specialusis leidimas švedų kalba: skyrius 11 tomas 11 p. 0253



Tarybos reglamentas (EEB) Nr. 1196/86 1986 m. balandžio 22 d. dėl Susitarimo dėl Europos ekonominės bendrijos ir Pakistano Islamo Respublikos prekybinio, ekonominio ir vystomojo bendradarbiavimo sudarymo EUROPOS BENDRIJŲ TARYBA, atsižvelgdama į Europos ekonominės bendrijos steigimo sutartį, ypač į jos 113 ir 235 straipsnius, atsižvelgdama į Komisijos pasiūlymą [1], atsižvelgdama į Europos Parlamento nuomonę [2], kadangi tam, kad būtų pasiekti Bendrijos tikslai išorės ekonominių santykių srityje, turėtų būti patvirtintas Susitarimas dėl Europos ekonominės bendrijos ir Pakistano Islamo Respublikos prekybinio, ekonominio ir vystomojo bendradarbiavimo; kadangi atrodo, kad tam tikros šiuo Susitarimu numatyto bendradarbiavimo priemonės viršija Sutartyje numatytus veiklos įgaliojimus bendros prekybos politikos srityje ir kadangi dėl to reikėtų taip pat remtis 235 straipsniu, PRIĖMĖ ŠĮ REGLAMENTĄ: 1 straipsnis Bendrijos vardu patvirtinamas Susitarimas dėl Europos ekonominės bendrijos ir Pakistano Islamo Respublikos prekybinio, ekonominio ir vystomojo bendradarbiavimo, Susitarimo tekstas pridedamas prie šio reglamento. 2 straipsnis Tarybos pirmininkas nusiunčia Susitarimo 10 straipsnyje numatytą pranešimą [3]. 3 straipsnis Jungtinėje komisijoje, numatytoje Susitarimo 8 straipsnyje, Bendrijai atstovauja Komisija, kuriai padeda valstybių narių atstovai. 4 straipsnis Šis reglamentas įsigalioja kitą dieną nuo jo paskelbimo Europos Bendrijų oficialiajame leidinyje. Šis reglamentas yra privalomas visas ir tiesiogiai taikomas visose valstybėse narėse. Priimta Liuksemburge, 1986 m. balandžio 22 d. Tarybos vardu Pirmininkas H. Van Den Broek [1] OL C 81, 1985 3 29, p. 3. [2] OL C 88, 1986 4 14. [3] Susitarimo įsigaliojimo datą Tarybos Generalinis sekretoriatas paskelbs Europos Sąjungos oficialiajame leidinyje. --------------------------------------------------
Oficialusis leidinys L 157 , 12/06/1986 p. 0001 - 0001

specialusis leidimas suomių kalba: skyrius 2 tomas 4 p. 0120

specialusis leidimas švedų kalba: skyrius 2 tomas 4 p. 0120



Tarybos reglamentas (EEB) Nr. 1797/86 1986 m. birželio 9 d. panaikinantis tam tikrus pašto mokesčius už prekių pateikimą muitinei EUROPOS BENDRIJŲ TARYBA, atsižvelgdama į Europos ekonominės bendrijos steigimo sutartį, ypač į jos 235 straipsnį, atsižvelgdama į Komisijos pasiūlymą [1], atsižvelgdama į Europos Parlamento nuomonę [2], atsižvelgdama į Ekonomikos ir socialinių reikalų komiteto nuomonę [3], kadangi 1978 m. gruodžio 18 d. Taryboje posėdžiavusių Europos ekonominės bendrijos valstybių narių vyriausybių atstovų Sprendimas 79/8/EEB dėl tam tikrų pašto mokesčių už prekių pateikimą muitinei [4] nustato, kad pašo mokesčiai už prekių pateikimą muitinei nebebus taikomi prekių siuntoms, kurios yra siunčiamos iš valstybės narės ir kurias importuojant netaikomi apyvartos mokesčiai bei akcizai; kadangi kai kurių valstybių narių institucijos vis dėlto ir toliau taiko tokius mokesčius kitoms Bendrijos prekių siuntoms, siunčiamoms iš kitos valstybės narės; kadangi pageidautina sustiprinti Bendrijos vidaus rinką sumažinant ir, jei įmanoma, panaikinant formalumus bei mokesčius, kurie taikomi valstybių narių vykdomai prekybai Bendrijos prekėmis; kadangi galutinis pašto mokesčių už prekių pateikimą muitinei, taikomų Bendrijoje vykdomai prekybai, panaikinimas padarytų didelį teigiamą poveikį siekiant šio tikslo, nes jis turėtų matomą ir neatidėliotiną poveikį tokiai prekybai, ir tai bus naudinga Europos piliečiams; kadangi Sutartis nenumatė tam reikalingų galių, išskyrus tas, kurios numatytos 235 straipsnyje, PRIĖMĖ ŠĮ REGLAMENTĄ: 1 straipsnis Pašto mokesčiai už prekių siuntų, siunčiamų iš valstybės narės ir atitinkančių Sutarties 9 ir 10 straipsniuose nustatytas sąlygas, pateikimą muitinei nebetaikomi. 2 straipsnis Nukrypstant nuo 1 straipsnio, Ispanijoje ir Portugalijoje galiojančios nuostatos dėl pašto mokesčių už prekių pateikimą muitinei, taikomų prekyboje su trečiosiomis šalimis, tomis pačiomis sąlygomis gali būti taikomos Bendrijoje vykdomai prekybai, jeigu vykdant tokią prekybą yra taikomi muitai. 3 straipsnis Šis reglamentas įsigalioja 1988 m. sausio 1 d. Šis reglamentas yra privalomas visas ir tiesiogiai taikomas visose valstybėse narėse. Priimta Liuksemburge, 1986 m. birželio 9 d. Tarybos vardu Pirmininkas G. M. V. van Aardenne [1] OL C 202, 1985 8 10, p. 8. [2] OL C 352, 1985 12 31, p. 289. [3] OL C 344, 1985 12 31, p. 6. [4] OL L 6, 1979 1 10, p. 26. --------------------------------------------------
Oficialusis leidinys L 095 , 10/04/1986 p. 0013 - 0013

specialusis leidimas suomių kalba: skyrius 2 tomas 4 p. 0113

specialusis leidimas švedų kalba: skyrius 2 tomas 4 p. 0113



Komisijos reglamentas (EEB) Nr. 1030/86 1986 m. balandžio 8 d. dėl prekių klasifikavimo Bendrojo muitų tarifo 73.40 pozicijos B subpozicijoje EUROPOS BENDRIJŲ KOMISIJA, atsižvelgdama į Europos ekonominės bendrijos steigimo sutartį, atsižvelgdama į 1969 m. sausio 16 d. Tarybos reglamentą (EEB) Nr. 97/69 dėl priemonių, kurių reikia imtis, kad būtų vienodai taikoma Bendrojo muitų tarifo nomenklatūra [1], su paskutiniais pakeitimais, padarytais Reglamentu (EEB) Nr. 2055/84 [2], ypač į jo 3 straipsnį, kadangi, siekiant užtikrinti, kad būtų vienodai taikoma Bendrojo muitų tarifo nomenklatūra, turi būti nustatytos žiedo raktams, sudaryto iš mažos maždaug 3 cm ilgio nikeliuoto plieno grandinėlės, kurios viename gale yra to paties metalo žiedas, kurį galima atlenkti ir užlenkti, o kitame – nedidelis apsauginis dangtelis iš plastiko (maždaug 5 × 2,5 cm), kuriame yra miniatiūrinė adresų knygutė, ant kurios viršelio yra reklaminis užrašas, klasifikavimo nuostatos; kadangi Tarybos reglamento (EEB) Nr. 950/68 [3] su paskutiniais pakeitimais, padarytais Reglamentu (EEB) Nr. 3679/85 [4], priede pateikiamo Bendrojo muitų tarifo 73.40 pozicijoje išvardyti kiti gaminiai iš geležies arba plieno, o 48.18 pozicijoje, be kita ko, – registrai, pratybų sąsiuviniai, užrašų knygelės, užrašų bloknotai, užsakymų knygos, kvitų knygelės ir dienoraščiai; kadangi klasifikuojant aptariamuosius gaminius galima atsižvelgti į šias pozicijas; kadangi žiedas raktams yra sudėtinis gaminys; kadangi adresų knygutė yra per maža, kad būtų praktiškai naudinga; kadangi, atsižvelgiant į įprastą gaminio naudojimo paskirtį, nikeliuoto plieno žiedas ir maža grandinėlė suteikia jam esminę savybę, kaip apibrėžta Bendrojo muitų tarifo nomenklatūros aiškinimo 3 bendrosios taisyklės b dalyje; kadangi todėl žiedas raktams turėtų būti klasifikuojamas 73.40 pozicijos B subpozicijoje; kadangi šiame reglamente numatytos priemonės atitinka Bendrojo muitų tarifo nomenklatūros komiteto nuomonę, PRIĖMĖ ŠĮ REGLAMENTĄ: 1 straipsnis Žiedas raktams, sudarytas iš mažos maždaug 3 cm ilgio nikeliuoto plieno grandinėlės, kurios viename gale yra to paties metalo žiedas, kurį galima atlenkti ir užlenkti, o kitame – nedidelis apsauginis dangtelis iš plastiko (maždaug 5 × 2,5 cm), kuriame yra miniatiūrinė adresų knygutė, ant kurios viršelio yra reklaminis užrašas, klasifikuojami Bendrojo muitų tarifo subpozicijoje: 73.40 Kiti gaminiai iš geležies arba plieno: B. Kiti. 2 straipsnis Šis reglamentas įsigalioja dvidešimt pirmą dieną po jo paskelbimo Europos Bendrijų oficialiajame leidinyje. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 1986 m. balandžio 8 d. Komisijos vardu Cockfield Pirmininko pavaduotojas [1] OL L 14, 1969 1 21, p. 1. [2] OL L 191, 1984 7 19, p. 1. [3] OL L 172, 1968 7 22, p. 1. [4] OL L 351, 1985 12 28, p. 2. --------------------------------------------------